เงินบาทเปิด 31.42/44 บ./ดอลล่าร์
ธนาคารซีไอเอ็มบี ไทย รายงาน เงินบาทเปิด 31.42/44 คาดแข็งค่าต่อตามภูมิภาค มองกรอบ 31.35-31.45
22 ส.ค. 2555

ธนาคารซีไอเอ็มบี ไทย รายงาน เงินบาทเปิด 31.42/44 คาดแข็งค่าต่อตามภูมิภาค มองกรอบ 31.35-31.45
นักบริหารเงิน จากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.42/44 บาท/ดอลลาร์ ยังคงเคลื่อนไหวตามทิศทางค่าเงินสกุลอื่นๆในภูมิภาคที่เช้านี้ ส่วนใหญ่ยังรอดูผลการประชุมของธนาคากลางยุโรปและการประชุมของธนาคารกลางสหรัฐ
สำหรับความเคลื่อนไหวของค่าเงินสกุลหลักต่างประเทศช่วงเช้านี้ ค่าเงินยูโรอยู่ที่ระดับ 1.2466/2467 ดอลลาร์/ยูโร ส่วนเงินเยนอยู่ที่ระดับ 79.23/26เยน/ดอลลาร์ 
นักบริหารเงิน คาดว่า วันนี้เงินบาทน่าจะมีทิศทางแข็งค่าต่อตามภูมิภาค โดยประเมินกรอบการเคลื่อนไหวที่ 31.35-31.45 บาท/ดอลลาร์
สำหรับปัจจัยที่น่าสนใจวันนี้ สมาคมนายหน้าอสังหาริมทรัพย์แห่งชาติรายงานยอดขายบ้านมือสองเดือนก.ค., ธนาคารกลางสหรัฐ (เฟด) เปิดเผยรายงานการประชุมของคณะกรรมการกำหนดนโยบายการเงินเมื่อวันที่ 31 ก.ค.-1 ส.ค. และ สำนักงานสารสนเทศด้านการพลังงานของสหรัฐ (EIA) เปิดเผยตัวเลขสต็อกน้ำมันรายสัปดาห์